โคมัตสึชิมะ

โคมัตสึชิมะ (Komatsushima-shi) เป็นนครที่ตั้งอยู่ในจังหวัดโทกูชิมะ ประเทศญี่ปุ่น ณ วันที่ 1 มิถุนายน ค.ศ. 2024 มีจำนวนประชากรประมาณ 34,093 คน มีความหนาแน่นของประชากร 751 คนต่อตารางกิโลเมตร มีขนาดพื้นที่ทั้งหมด sqmi

**ภูมิศาสตร์**
โคมัตสึชิมะตั้งอยู่ทางทิศตะวันออกของจังหวัดโทกูชิมะ ทางทิศใต้ของนครโทกูชิมะ ทางทิศตะวันออกติดกับช่องแคบคิอิ เมืองนี้ตั้งอยู่บนดินดอนสามเหลี่ยมปากแม่น้ำคัตสึอูระ และล้อมรอบด้วยภูเขาทางด้านตะวันตก
ไฟล์:Komatsushimatown 外開 Komatsushimacity Tokushimapref Kandase river.JPG|แม่น้ำคันดาเซะในโคมัตสึชิมะ
ไฟล์:Komatsushima city center area Aerial photograph.2009.jpg|ภาพถ่ายทางอากาศใจกลางนครโคมัตสึชิมะ

**เทศบาลข้างเคียง**

**ภูมิศาสตร์**
โคมัตสึชิมะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะคือฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อย อุณหภูมิเฉลี่ยทั้งปีของโคมัตสึชิมะอยู่ที่ 16.6 °C ปริมาณน้ำฝนเฉลี่ยทั้งปีอยู่ที่ 2,128 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.8 °C และต่ำสุดในเดือนมกราคมอยู่ที่ประมาณ 7.0 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของโคมัตสึชิมะลดลงอย่างช้า ๆ ในช่วง 40 ปีที่ผ่านมา

**ประวัติศาสตร์**
เมืองโคมัตสึชิมะ ถ่ายเมื่อ ค.ศ. 1889
พื้นที่โคมัตสึชิมะเป็นส่วนหนึ่งของแคว้นของญี่ปุ่นในอดีตที่ชื่อ แคว้นอาวะ (เช่นเดียวกับพื้นที่ทั้งหมดของจังหวัดโทกูชิมะ) พื้นที่แห่งนี้ในช่วงสงครามเก็มเป เป็นสถานที่ที่มินาโมโตะ โนะ โยชิอัตสึขึ้นบกบนเกาะชิโกกุในการรบกับตระกูลเฮเกะ (หรือเรียกว่าตระกูลไทระ) ในยุทธการที่ยาชิมะ ในช่วงยุคเอโดะ พื้นที่ดังกล่าวเป็นส่วนหนึ่งของแคว้นศักดินาโทกูชิมะที่ปกครองโดยตระกูลฮาจิซูกะซึ่งมีฐานที่พำนักอยู่ในปราสาทโทกูชิมะ
หลังจากการฟื้นฟูเมจิ เมื่อมีการประกาศใช้ระบบเทศบาล หมู่บ้านโคมัตสึชิมะก็ได้รับการจัดตั้งขึ้นเมื่อวันที่ 1 ตุลาคม ค.ศ. 1889 โดยขึ้นกับอำเภอคัตสึอูระ จังหวัดโทกูชิมะ ต่อมาได้รับการยกฐานะจากหมู่บ้านเป็นเมืองเมื่อวันที่ 1 พฤศจิกายน ค.ศ. 1908 ต่อมาในเดือนเมษายน ค.ศ. 1951 เมืองโคมัตสึชิมะได้ผนวกเมืองทัตสึเอะที่อยู่ใกล้เคียง และเมืองโคมัตสึชิมะก็ได้รับการยกฐานะเป็นนครเมื่อวันที่ 1 มิถุนายน ค.ศ. 1951 เมืองซากาโนะที่อยู่ใกล้เคียงก็ถูกผนวกเข้ามาเป็นส่วนหนึ่งเมื่อวันที่ 30 กันยายน ค.ศ. 1956

**การเมืองการปกครอง**
ศาลาว่าการนครโคมัตสึชิมะ
โคมัตสึชิมะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 17 คน ในการเมืองระดับจังหวัด นครโคมัตสึชิมะกับเทศบาลอื่น ๆ ในอำเภอคัตสึอูระประกอบเป็นเขตเลือกตั้งที่ให้สภาชิกสภาจังหวัดโทกูชิมะจำนวน 3 คน และในการเมืองระดับชาติ นครโคมัตสึชิมะเป็นส่วนหนึ่งของเขตเลือกตั้งจังหวัดโทกูชิมะที่ 1 ในการเลือกตั้งสมาชิกสภาผู้แทนราษฎร ซึ่งเป็นสภาล่างในรัฐสภาญี่ปุ่น

**เศรษฐกิจ**
ท่าเรือโคมัตสึชิมะ
ในยุคเอโดะ โคมัตสึชิมะเป็นเมืองท่าเรือหลักที่มีความเจริญรุ่งเรืองแห่งหนึ่งของชิโกกุ โดยเฉพาะการส่งออกครามซึ่งเป็นผลิตภัณฑ์ท้องถิ่นที่สำคัญ ในยุคปัจจุบัน โคมัตสึชิมะได้พัฒนาเป็นศูนย์กลางอุตสาหกรรมและการค้าในภูมิภาค ส่วนภาคเกษตรกรรม (โดยเฉพาะการผลิตข้าว เห็ดชีตาเกะ และพืชสวน) และการประมงเชิงพาณิชย์ มีส่วนสนับสนุนต่อเศรษฐกิจในท้องถิ่นอย่างมีนัยสำคัญแต่กำลังถดถอย ด้านอุตสาหกรรมที่เกี่ยวข้องกับสิ่งทอ การแปรรูปอาหาร และการผลิตกระดาษได้รับการพัฒนามาตั้งแต่ยุคเมจิในพื้นที่ตามแนวแม่น้ำคัตสึอูระ อย่างไรก็ตาม การปิดโรงงานของบริษัทโทโยโบ (Toyobo) และโรงงานของบริษัทนิปปอนเปเปอร์อินดัสตรี (Nippon Paper Industries) ในโคมัตสึชิมะในช่วงคริสต์ทศวรรษ 2000 และการยุติการให้บริการรถไฟสายโคมัตสึชิมะ ได้ส่งผลกระทบอย่างรุนแรงต่อเศรษฐกิจของท้องถิ่น

**การศึกษา**
โคมัตสึชิมะมีโรงเรียนของรัฐที่สังกัดเทศบาลนครโคมัตสึชิมะ ได้แก่ โรงเรียนประถมศึกษา 11 แห่ง โรงเรียนมัธยมศึกษาตอนต้น 2 แห่ง และโรงเรียนที่สังกัดคณะกรรมการการศึกษาจังหวัดโทกูชิมะ ได้แก่ โรงเรียนมัธยมศึกษาตอนปลาย 2 แห่ง นอกจากนี้ ทางจังหวัดยังเปิดโรงเรียนการศึกษาพิเศษสำหรับผู้พิการในนครโคมัตสึชิมะอีก 2 แห่ง

**การขนส่ง**

**รถไฟ**
 22 px บริษัทรถไฟชิโกกุ: สายมูงิ
** สถานี: ชูเด็ง – มินามิโคมัตสึชิมะ – อาวะอากาอิชิ – ทัตสึเอะ

**ทางหลวง**
 55- 195

**สิ่งที่น่าสนใจในท้องถิ่น**
ไฟล์:Yoshitsune Minamoto Hatayama.jpeg|thumb|รูปปั้นมินาโมโตะ โนะ โยชิตสึเนะ- อนซันจิ (恩山寺) - วัดแห่งที่ 18 ของการแสวงบุญในชิโกกุ- ทัตสึเอจิ (立江寺) - วัดแห่งที่ 19 ของการแสวงบุญในชิโกกุ- คินโจทานูกิ (金長狸) - รูปปั้นทานูกิสัมฤทธิ์ที่ใหญ่ที่สุดในโลก- รูปปั้นม้าฮาตายามะ โยชิตสึเนะ (源義経像) - รูปปั้นมินาโมโตะ โนะ โยชิตสึเนะ- โยชิตสึเนะดรีมโรด (義経ドリームロード)

**บุคคลที่มีชื่อเสียง**
 ฮิโรยูกิ ฮายาชิ (林 祐征) - นักฟุตบอล- คูนิฮิโกะ อิกูฮาระ (幾原 邦彦) - ศิลปิน- เร็ง โอซูงิ (大杉 漣) - นักแสดง- โคโตริ ชิเงโมโตะ (重本 ことり) - ทาเร็นโตะ, นางแบบแฟชั่น, นักร้อง และนักพากย์- โทชิกาซุ ยามาชิตะ (山下 敏和) - นักกีฬายิงปืน

**อ้างอิง**

**แหล่งข้อมูลอื่น**
 เว็บไซต์นครโคมัตสึชิมะ ja

หมวดหมู่:นครในจังหวัดโทกูชิมะ
หมวดหมู่:เมืองท่าในประเทศญี่ปุ่น